《渔父辞》
宋代·陈普

神农作耒耜，伏羲为网罟。耒耜之利以教耕，网罟是乃取鱼具。

天启生涯资生灵，八政以食首为民。采山钓水利其利，国家租税自此征。

悠悠江海老渔父，孤舟没齿居水浒。翠篷黄帽寄烟波，青箬绿蓑触风雨。

风雨舟中历寒暑，月明夜宿荻花洲。潮落暮归芦叶渡，芦叶渡头有酒沽。

卖鱼买酒浮江湖，醉中身似孤舟样，鞭脱不管桑大夫。

江茫茫，月皓皓，江月江人容易老。月光长照江长流，中有白鸥閒似我。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。